26. ΝΟΜΟΘΕΤ. ΔΙΑΤΑΓΜΑ υπ’ αριθ. 995 της 30 Σεπτ./6 Οκτ. 1971 (ΦΕΚ Α΄ 192) Περί επεκτάσεως των διατάξεων του άρθρ. 2 του Ν.Δ. 82/1969 επί των τακτικών υπαλλήλων των Οργανισμών Τοπικής Αυτοδιοικήσεως ως και των διατάξεων των άρθρ. 9 του Ν.Δ. 3894/1958 και 7 παρ. 1 του Ν.Δ. 3893/1958 επί των τακτικών υπαλλήλων των παραρτημάτων του Κλάδου Ασφαλίσεως κατά της ασθενείας των Δημοτικών και Κοινοτικών υπαλλήλων. Άρθρ.1.-Αι διατάξεις του άρθρ. 2 του Ν.Δ. 82/1969, «περί προσμετρήσεως εις την πολιτικήν υπηρεσίαν των δημοσίων υπαλλήλων και των υπαλλήλων νομικών προσώπων δημοσίου δικαίου της προϋπηρεσίας των εις τας Ενόπλους Δυνάμεις, την Βασιλικήν Χωροφυλακήν και το Λιμενικόν Σώμα» (τόμ. 2Α σελ. 316,33), εφαρμόζονται αναλόγως δια την ασφάλισιν αναδρομικώς τούτων παρά τοις Ασφαλιστικοίς Ταμείοις Επικουρικής Ασφαλίσεως και επί των τακτικών υπαλλήλων των Οργανισμών Τοπικής Αυτοδιοικήσεως των ενταχθέντων επί τη βάσει των διατάξεων της παρ. 2 του άρθρ. 5 του Ν.Δ. 4541/1966, ως και επί των δικαιουμένων εντάξεως ή επανεντάξεως επί τη βάσει των διατάξεων του άρθρ. 11 του Ν.Δ. 689/1970, υπολογιζομένων εν προκειμένω των προϋπηρεσιών αίτινες προσεμετρήθησαν δια την ένταξιν ή επανένταξιν των ως άνω υπαλλήλων. Άρθρ.2.-1.Η, υπό των διατάξεων του άρθρ. 9 του Ν.Δ. 3894/1958 «περί οργανώσεως της υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων», προβλεπομένη ασφάλισις εις το Ταμείον τούτο του τακτικού προσωπικού του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων, επεκτείνεται υπό τας αυτάς προϋποθέσεις και εις το τακτικόν προσωπικόν των Παραρτημάτων του ανωτέρω Κλάδου. 2.Αι διατάξεις της παρ. 1 του άρθρ. 7 του Ν.Δ. 3893/1958 «περί διατάξεών τινων, αφορωσών τον Κλάδον Ασφαλίσεως κατά της Ασθενείας των Δημοτικών και Κοινοτικών υπαλλήλων» εφαρμόζονται αναλόγως και επί των τακτικών υπαλλήλων των Παραρτημάτων του Κλάδου τούτου και των μελών της οικογενείας αυτών. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 